
MUNICIPIUL TIMIŞOARA


DIRECŢIA GENERALĂ DE INVESTIȚII ȘI MENTENANȚĂ
Nr. SC2023 – 10371/24.04.2023
RAPORT DE SPECIALITATE

privind aprobarea coridorului integrat de mobilitate Calea Buziașului – Calea Stan Vidrighin – str. Șt. O. Iosif – str. A. Șaguna – str. Spitalul Nou – str. Demetriade – str. Ialomița – str. Amurgului  - str. Miresei – Bd. Cetății – Calea Bogdăneștilor – Pasaj Solventul – Pod Solventul – Bd. Dâmbovița – Bd. L. Rebreanu – Calea Buziașului

Având în vedere Referatul de aprobare a proiectului de hotărâre al Primarului Municipiului Timișoara privind aprobarea coridorului integrat de mobilitate Calea Buziașului – Calea Stan Vidrighin – str. Șt. O. Iosif – str. A. Șaguna – str. Spitalul Nou – str. Demetriade – str. Ialomița – str. Amurgului  - str. Miresei – Bd. Cetății – Calea Bogdăneștilor – Pasaj Solventul – Pod Solventul – Bd. Dâmbovița – Bd. L. Rebreanu – Calea Buziașului,
Facem următoarele precizări:

Municipiul Timișoara, ca și majoritatea municipiilor din Romania, se confruntă cu probleme ca urmare a unor procese de transformare determinate de dezvoltarea economico-socială din ultimele decenii. Totodată, Municipiul Timișoara se confruntă cu o mare fluctuație demografică, influențată mult de calitatea vieții, oamenii preferând să locuiască în orașe care arată civilizat și care sunt adaptate vremurilor și cerințelor actuale.

În acest context a fost elaborat Planul de Mobilitate Urbană Durabilă pentru Polul de Creştere Timişoara, care urmărește crearea unui sistem de transport durabil, care să satisfacă nevoile comunităților din teritoriul său, vizând următoarele cinci obiective strategice: acesibilitatea; siguranța și securitatea; mediul; eficiența economică; calitatea mediului urban.

Coridorul integrat de mobilitate Calea Buziașului – Calea Stan Vidrighin – str. Șt. O. Iosif – str. A. Șaguna – str. Spitalul Nou – str. Demetriade – str. Ialomița – str. Amurgului  - str. Miresei – Bd. Cetății – Calea Bogdăneștilor – Pasaj Solventul – Pod Solventul – Bd. Dâmbovița – Bd. L. Rebreanu – Calea Buziașului este alcătuit dintr-o serie de proiecte cuprinse în Planul de Mobilitate Urbană Durabilă, conectate între ele și completate în urma analizei situației existente cu proiecte complementare și integrează propuneri investiționale destinate dezvoltării mobilități urbane prin modernizarea infrastructurii de transport public în comun (reabilitare linii tramvai), crearea unei rețele de piste de biciclete și modernizarea traseelor pietonale, în scopul reducerii traficului rutier cu autoturisme și reducerii emisiilor de C02 în municipiu. 


Efectele pozitive previzionate prin realizarea coridorului integrat de mobilitate Calea Buziașului – Calea Stan Vidrighin – str. Șt. O. Iosif – str. A. Șaguna – str. Spitalul Nou – str. Demetriade – str. Ialomița – str. Amurgului  - str. Miresei – Bd. Cetății – Calea Bogdăneștilor – Pasaj Solventul – Pod Solventul – Bd. Dâmbovița – Bd. L. Rebreanu – Calea Buziașului vor fi: dezvoltarea mobilității urbane prin prioritizarea transportului public în comun în detrimentul transportului privat (cu mașina personală) și prin promovarea ciclismului ca modalitate de deplasare sustenabilă; dezvoltarea unui sistem de transport public de înaltă calitate și eficiență; scurtarea duratei medii de călătorie și reducerea costurilor de călătorie cauzate de uzură și consum de combustibil prin eliminarea staționării nenecesare în trafic; realizarea unui confort pentru participanții la trafic- autovehicule și pietoni; mărirea siguranței circulației; reducerea numărului de accidente; îmbunătățirea mediului din municipiu prin reducerea noxelor și a poluării sonore, reducerea insulelor de căldură umană, reducerea expunerii la radiația UV datorită creșterii suprafeței de spații verzi în aliniamentele stradale; creșterea nivelului de trai și a confortului riveranilor. 
Autoritatea de Management pentru Programul Operațional Asistență Tehnică din cadrul Ministerului Fondurilor Europene a publicat Ghidul Solicitantului destinat pregătirii unui portofoliu de documentații tehnico-economice pentru depunerea de proiecte strategice de infrastructură, în cadrul perioadei de programare 2021-2027, în data de 17 iulie 2020. 

Conform prevederilor OUG 88/2020, art. 14-19, domeniile de interes strategic național/local pentru care se acordă sprijin financiar în elaborarea documentațiilor tehnico-economice sunt: 

a) Mobilitate urbană; 

b) Regenerare urbană; 

c) Infrastructură rutieră de interes județean, inclusiv variantele ocolitoare și/sau drumuri de legătură; 
d) Centre de agrement / baze turistice /tabere școlare; 

e) Infrastructură și servicii publice de turism, inclusiv obiective de patrimoniu cu potențial turistic.

Metodologia de selecție și prioritizare are la bază criteriile generale obligatorii de selecție prevăzute de OUG 88/2020, art. 14-19, și de Ghidul Solicitantului Condiții Specifice POAT 2014-2020, art. 2.2 Eligibilitatea proiectului precum și criterii suplimentare.

Selecția fișelor de proiect se va face în baza unor criterii generale obligatorii de selecție. Aceste criterii obligatorii sunt eliminatorii și trebuie îndeplinite cumulativ pentru proiectele de investiții aferente fiecărui domeniu.  Pentru domeniul mobilitate urbană: 
a) să facă parte din Planul de Mobilitate Urbană Durabilă elaborat conform legii la nivelul autorităților publice locale/polului de creștere/zonei urbane funcționale; 

b) să conțină un coridor de mobilitate integrat, alcătuit din unul sau mai multe propuneri / proiecte din PMUD-urile aprobate, considerat strategic la nivelul autorității publice locale care să sprijine transportul public în comun de călători, circulația bicicliștilor și/sau circulația pietonilor, aprobat prin hotărâre a consiliului local, și poate avea în vedere inclusiv legătura cu localitățile limitrofe; 

c) să aibă o valoare estimată totală, fără T.V.A., echivalent în lei, a proiectului, cuprinsă între 7.500.000 euro și 25.000.000 euro pentru municipiile reședință de județ și între 5.000.000 euro și 15.000.000 euro pentru celelalte municipii și orașe.

ADR Vest, prin adresa cu nr. 8981/29.03.2023 a transmis faptul că s-a lansat un nou apel de fișe de proiect în vederea pregătirii proiectelor strategice în Regiunea Vest prin POAT 2014-2020 5D. Prin solicitarea de clarificări transmisă în data de 18.04.2023, ADR Vest solicită completarea documentelor transmise de Municipiul Timișoara cu Hotarârea Consiliului Local prin care s-a aprobat Coridorul de mobilitate integrat care sprijină transportul public în comun de călători și modurile de transport nepoluante, conform prevederilor OUG 88/2020. 


Având în vedere cele prezentate mai sus, faptul că au fost identificate obiective investiționale care pot beneficia de sprijin în vederea obținerii de finanțare nerambursabilă prin Programul Operațional Asisitență Tehnică, înaintăm spre dezbatere și aprobare în plenul consiliului local, Proiectul de hotărâre privind aprobarea coridorului integrat de mobilitate Calea Buziașului – Calea Stan Vidrighin – str. Șt. O. Iosif – str. A. Șaguna – str. Spitalul Nou – str. Demetriade – str. Ialomița – str. Amurgului  - str. Miresei – Bd. Cetății – Calea Bogdăneștilor – Pasaj Solventul – Pod Solventul – Bd. Dâmbovița – Bd. L. Rebreanu – Calea Buziașului. 

